laion/Wikipedia-Exotic huggingface dataset:
מרסל שמלצר

מרסל שמלצר (בגרמנית: Marcel Schmelzer; נולד ב-22 בינואר 1988 במגדבורג שבגרמניה המזרחית) הוא כדורגלן עבר גרמני ששיחק בעמדת המגן השמאלי. שמלצר התחיל את הקריירה המקצועית שלו בבורוסיה דורטמונד אחרי שעבר במחלקות הנוער של פורטונה מגדבורג ובפ.צ. מגדבורג. ב-9 באוגוסט 2008, ערך את הופעת הבכורה שלו במסגרת הגביע הגרמני נגד רוט-וייס אסן. שבוע לאחר מכן ערך את הופעת הבכורה שלו בליגה בניצחון 2:3 נגד באייר לברקוזן. בעונת 2010/2011 שותף בכל משחקי הקבוצה ואף זכה עם המועדון באליפות. את עונת 2011/2012 התחיל שמלצר מאוחר עקב פציעה, אך הצליח לחזור להרכב ועזר למועדון לזכות דאבל. ב-11 בינואר 2013 שמלצר האריך את החוזה שלו בדורטמונד עד 2017. ב-27 ביולי 2013 זכה שמלצר עם המועדון בסופר קאפ הגרמני אחרי ניצחון 2:4 נגד באיירן מינכן. שמלצר היה חלק מהנבחרת הצעירה של גרמניה. הוא השתתף עם הנבחרת באליפות אירופה עד גיל 21 ב-2009 ועזר לה לזכות באליפות אחרי ניצחון 0:4 נגד אנגליה. שמלצר אף השתלב בנבחרת הבוגרת והגיע איתה לחצי גמר יורו 2012. נכון למרץ 2014 יש לו 16 הופעות בנבחרת ללא שער. בורוסיה דורטמונד אליפות גרמניה: 2010/2011, 2011/2012 הגביע הגרמני: 2011/2012, 2020/2021 הסופר קאפ הגרמני: 2013 נבחרת גרמניה אליפות אירופה בכדורגל עד גיל 21: ‏2009 מדיה וקבצים בנושא מרסל שמלצר בוויקישיתוף מרסל שמלצר, ברשת החברתית אקס (טוויטר) מרסל שמלצר, באתר Transfermarkt מרסל שמלצר, באתר Fussballdaten.de (בגרמנית) מרסל שמלצר, באתר Soccerway מרסל שמלצר, באתר WorldFootball.net מרסל שמלצר, באתר National Football Teams מרסל שמלצר, באתר FootballDatabase.eu מרסל שמלצר, באתר ESPN פרופיל המאמן, באתר Transfermarkt פרופיל השחקן באתר בורוסיה דורטמונד
קרשי

קרשי (באוזבקית: Қарши/Qarshi; בפרסית: نخشب - נח'שב; ברוסית: Карши) היא בירת מחוז קשקדריה בדרום אוזבקיסטן. העיר שוכנת כ-400 ק"מ דרום-מערבית לבירה טשקנט ובקרבת הגבול עם טורקמניסטן. על פי אומדן רשמי מתאריך 1 בינואר 2023 מתגוררים בקרשי 288,887 בני אדם. לעיר חשיבות בהפקת גז טבעי, ומפורסמת גם בשטיחים הנארגים בה. מדיה וקבצים בנושא קרשי בוויקישיתוף קרשי, באתר אנציקלופדיה בריטניקה (באנגלית) Uzbekistan: Administrative Division (Regions and Districts) - Population Statistics, Charts and Map, citypopulation.de ערך זה הוא קצרמר בנושא אוזבקיסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
טטרסטן איירליינס

טטרסטן איירליינס (ברוסית: Авиакомпания Татарстан, בטטרית: Татарстан Һава Юллары) הייתה חברת תעופה רוסית אשר הפעילה טיסות ליעדים ברוסיה ומחוצה לה, וכן טיסות שכר עונתיות ליעדי נופש. החברה הייתה החברה האזורית של רפובליקת טטרסטן שבפדרציה הרוסית, בסיס הפעולה המרכזי של החברה היה בנמל התעופה הבינלאומי של קאזאן. החברה נוסדה בשנת 1993, והחלה להפעיל טיסות בשנת 1999. בעקבות התרסקות טיסה 363 של החברה ב-17 בנובמבר 2013 נשלל רישיון הפעולה שלה, ומטוסיה הועברו לחברת התעופה Ak Bars Aero. לטטרסטן איירליינס הסכמי שותפות קוד עם החברות הבאות: Ak Bars Aero צ'ק איירליינס (SkyTeam) טורקיש איירליינס (סטאר אלייאנס) מדיה וקבצים בנושא טטרסטן איירליינס בוויקישיתוף מדיה וקבצים בנושא טטרסטן איירליינס באתר Airliners.net
יחסי איראן–מקסיקו

יחסי איראן–מקסיקו (בפרסית: روابط ایران و مکزیک, בספרדית: Relaciones Irán-México) הם היחסים בין הרפובליקה האסלאמית של איראן ובין הרפובליקה הפדרלית של מקסיקו. בין המדינות קיימים יחסים דיפלומטיים מלאים נכון לשנת 2016. למקסיקו יש שגרירות רשמית בטהראן, ולאיראן יש שגרירות רשמית במקסיקו סיטי. הקשרים הראשונים בין אזרחי שתי המדינות החלו עוד בשנת 1889, כאשר בתקופה זו החלו ניצנים ראשונים של שיתוף פעולה כלכלי ותרבותי בין איראן ומקסיקו, גם אם במידה מצומצמת. עם זאת, היחסים הדיפלומטיים בין שתי המדינות לא מוסדו עד לשנת 1937, כאשר בשנה זו כוננו שתי המדינות יחסים דיפלומטיים מלאים האחת עם רעותה, ולרבות הקמת שגרירויות רשמיות בשתי המדינות. לאורך השנים היחסים הדיפלומטיים בין שתי המדינות נותרו יציבים, כאשר גם המהפכה האסלאמית באיראן בשנת 1979 לא פגעה במגמה זו. אמנם בעקבות אירועי שנת 1979 מקסיקו סגרה באופן זמני את שגרירותה בטהראן, אך היחסים הדיפלומטיים הרשמיים נותרו על כנם, והשגרירות המקסיקנית נפתחה מחדש זמן קצר לאחר מכן. החל מיום מיסוד היחסים הדיפלומטיים, וככל שחלפו השנים, היקף הסחר בין שתי המדינות, ולרבות שיתוף הפעולה הכלכלי והתרבותי, הלך וגבר בהדרגה. שתי המדינות קיימו ומקיימות כיום שיתוף פעולה מתמשך בתחומים מסוימים, אשר יש בהם עניין משותף לשתי המדינות, וזאת בין היתר בתחומי המדע והטכנולוגיה, וכן באופן ספציפי במסגרת תעשיית הנפט, כאשר שתי המדינות הן יצואניות משמעותיות של "הזהב השחור". שתי המדינות גם מקיימות שיתוף פעולה בתחומי התרבות, ומשגרות באופן תדיר משלחות תרבות ביניהן. במהלך שנת 2008, הקונגרס המקסיקני קיבל החלטה בדבר הקמתה של אגודת ידידות פרלמנטרית מקסיקו-איראן, וזאת על מנת להרחיב ולקדם את שיתוף הפעולה הכלכלי, המסחרי והתרבותי בין שתי המדינות. בסקר שנערך בשנת 2013 על ידי ה-BBC, נמצא כי רק 11% מאזרחי מקסיקו מגדירים את השפעתה של איראן בעולם כיום כחיובית, בעוד ש-59% מאזרחי מקסיקו מגדירים את השפעתה של איראן בעולם כיום כשלילית. האתר הרשמי של שגרירות מקסיקו בטהראן MEXICO-IRAN RELATIONS Iran's president hopes for expansion of ties with Mexico Iran reaches out to Mexico Diplomatic Relations Mexico-Iran, באתר שגרירות מקסיקו באיראן 2013 World Service Poll
דניאל מילוא

דניאל (דני) מילוא (נולד ב-9 בפברואר 1964 בישראל) הוא תת-אלוף במילואים בצה"ל, שירת כראש מערך הנ"מ בחיל האוויר. מילוא התגייס לצה"ל ב-1982. שירת במערך הנ"מ בתקופת המערכה ברצועת הביטחון, תחילה כלוחם בגדוד וולקן M61 ואחר כך כמפקד פלגת לוחמים בסוללה, כסגן מפקד סוללה ומפקד סוללת סטינגר. לאחר מכן עבר הסבה למערך הפטריוט, פיקד על סוללת טילי פטריוט ועל יחידת טילי נ"מ. שימש ראש ענף תורה והדרכה במפקדת כוחות הנ"מ וב-2002 מונה למפקד אגד צפון. לאחר מכן כיהן כראש מחלקת ארגון ותשתיות באגף התכנון. בספטמבר 2006 מונה למפקד מערך הנ"מ וכיהן בתפקיד עד אוגוסט 2009. לאחר שחרורו, באוקטובר 2009, מונה למנכ"ל חברת אלקטרה פסיליטיז מנג'מנט מקבוצת אלקטרה. מילוא בוגר לימודי הנדסה אזרחית בטכניון ובעל תואר שני במנהל עסקים משלוחת אוניברסיטת דרבי בישראל. קליה בן-עמרם, ‏סוגר מעגל, באתר חיל האוויר הישראלי
איגוד הקומפוזיטורים בישראל

איגוד הקומפוזיטורים בישראל הוא ארגון שמטרתו קידום המוזיקה הקלאסית הישראלית בת זמננו הנכתבת עבור אולמות הקונצרטים, שיפור תנאי העבודה והיצירה של הקומפוזיטורים החיים בישראל, והעלאת המודעות ליצירה המוזיקלית המקורית הנכתבת במדינה בקרב הציבור הישראלי. האיגוד נוסד בשנת 1953 והוא פועל כמוסד ללא כוונת רווח הנתמך על ידי המועצה לתרבות ולאמנות (מינהל התרבות) מטעם משרד התרבות והספורט, מדמי החבר של הקומפוזיטורים ומתרומות. איגוד הקומפוזיטורים הישראלי פועל כסניף מקומי של ISCM – החברה הבין-לאומית למוזיקה בת זמננו, ושל ACL, איגוד הקומפוזיטורים הכלל-אסייתי. ראשי האיגוד בעבר נמנו על הבולטים שבמלחיני ישראל, ובהם מנחם אבידום, בן-ציון אורגד, בנימין ברעם, צבי אבני, יורם מיוחס, עמי מעייני, אשר בן יוחנן, מנחם צור, ארי בן שבתאי, רון וידברג ודן יוהס. נכון לתחילת 2014, מכהנים בראשות האיגוד המלחינים שי כהן בתפקיד היו"ר, ג'ון בוסטוק כגזבר וחנה אג'יאשווילי כמזכירת האיגוד. מנהלת משרד האיגוד היא המלחינה הילת בן קנז. פעילות האיגוד כוללת ארגון קונצרטים בהם מנוגנות יצירות חברי האיגוד, בדגש מיוחד על עידוד מלחינים צעירים וכן מלחינים שעלו ארצה זה לא מכבר. פעילויות נוספות מופנות לעידוד מבצעים לביצוע היצירה הישראלית, פעילות חינוכית בקונסרבטוריונים ואקדמיות למוזיקה וכן שיתוף פעולה עם איגודים מקבילים לחו"ל על בסיס של חילופי תרבות. איגוד הקומפוזיטורים מעניק את פרס קרן קלון לעידוד מלחינים צעירים המצויים בתקופת לימודיהם, וכן מקיים את תחרות פרס ליברסון הפתוחה לחברים ומתקיימת מדי שנתיים. איגוד הקומפוזיטורים הקים ומפעיל את מל"י – המרכז למוזיקה ישראלית, המתפקד כבית הוצאה לאור של כלל המלחינים החברים באיגוד. האיגוד פעיל בהוצאה לאור של תקליטורים של מוזיקה ישראלית, מפעל שהגיע לשיאו עם הפקתם של תשעת התקליטורים בסדרת "פסנתרין" המתעדים את המוזיקה הישראלית לפסנתר במשך המאה העשרים. מוזיקה קלאסית ישראלית אתר האינטרנט הרשמי של איגוד הקומפוזיטורים בישראל אתר האינטרנט הרשמי של איגוד הקומפוזיטורים בישראל (באנגלית) קטלוג מל"י הבלוג של האיגוד איגוד הקומפוזיטורים בישראל, באתר "גיידסטאר ישראל" איגוד הקומפוזיטורים בישראל, דף שער בספרייה הלאומית
מקצרת קנה סוכר

מקצרת קנה סוכר (אנגלית: Sugarcane harvester) היא מכונה המשמשת לקצירה ועיבוד חלקי של קנה סוכר. עקרון הפעולה של המכונה הוא בדומה לקומביין תבואות, המכונה פותחה ב-1920 ופועלת בשיטה דומה גם כיום. בדרך כלל המכונה נפרדת ונמשכת על ידי כלי רכב אחר. המקצרה חותכת את הקנים בבסיסם, מורידה את העלים ואז חותכת את הקנים לחתיכות. לאחר מכן עוברות החתיכות למיכל ייעודי שנמצא על המכונה או אל תוך רכב נפרד שנוסע בצמוד אליה. הפסולת שהופרדה נפלטת חזרה לשדה כחומר דשן. מדיה וקבצים בנושא מקצרת קנה סוכר בוויקישיתוף ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
יאיר דורי (קצין)

יאיר דורי (1957 - 14 בספטמבר 2012) היה קצין בדרגת תת-אלוף בצה"ל, פיקד על כוחות הנ"מ בחיל האוויר. לאחר שחרורו כיהן כמנכ"ל הרשות הלאומית לבטיחות בדרכים. דורי נולד ביפו ושירת במערך הנ"מ. בין תפקידיו: מפקד בית הספר לנ"מ בשנים 1995 - 1997, וראש מחלקת הגנה קרקעית ונ"מ בחיל האוויר. ביולי 2000 מונה למפקד כוחות הנ"מ ושירת בתפקיד עד אוגוסט 2003. במהלך כהונתו נקלטה בחיל האוויר והפכה למבצעית סוללת טילי החץ הראשונה. לאחר שחרורו שימש יועץ לאסטרטגיה ארגונית וכיהן כסמנכ"ל למינהל, משאבי אנוש, ארגון ושירות לקוחות במוסד לביטוח לאומי. באוקטובר 2007 מונה על ידי שר התחבורה שאול מופז למנכ"ל הרשות הלאומית לבטיחות בדרכים, הוא נאלץ להתפטר ביולי 2009 לאחר סכסוכים עם הנהלת הרשות. בפברואר 2011 מונה למנכ"ל תאגיד המים "מניב" בראשון לציון. דורי היה בעל תואר שני במינהל ומדיניות ציבורית מאוניברסיטת אובורן באלבמה, בוגר המכללה הבין-זרועית לפיקוד ולמטה וקורס מתקדם למנהיגות בפורט בליס שבטקסס. עמד בראש עמותת "עיניים בדרכים", שפועלת לפיתוח מנהיגות לבטיחות בדרכים בקרב צעירים, ובראש עמותת "מנטור לחיים", שעוסקת בשילוב חיילים בודדים בחברה. נפטר ב-2012 ממחלת הסרטן. היה נשוי ואב לשלושה. עופר אדרת, קשוח ורגיש, באתר הארץ, 26 באוקטובר 2012 יאיר דורי, מפקד כוחות הנ"מ לשעבר, נפטר, באתר חיל האוויר הישראלי אבי בר-אלי, עוד גנרל למשרד התחבורה: יאיר דורי נבחר לתפקיד מנכ"ל הרשות הלאומית לבטיחות בדרכים, באתר TheMarker‏, 16 באוגוסט 2007 דורון הרמן, "אני מאשים" של יאיר דורי, באתר nana10‏, 29 ביולי 2009. שחר הזלקורן, יאיר דורי התפוטר מתפקיד מנכ"ל הרשות, באתר ynet, 29 ביולי 2009
יאיר דורי

האם התכוונתם ל... יאיר דורי (מפיק) – מפיק ישראלי יאיר דורי (קצין) – תת-אלוף בצה"ל, מפקד כוחות הנ"מ, מנכ"ל הרשות הלאומית לבטיחות בדרכים
הדקוטות

הדקוטות (באנגלית: The Dakotas) הוא מונח הכולל את המדינות דקוטה הצפונית ודקוטה הדרומית בארצות הברית. בעבר התייחס המונח לטריטוריית דקוטה והוא עודנו משמש לציון מורשת משותפת, תרבות, גאוגרפיה, פאונה, סוציולוגיה וכלכלה בקרב שתי המדינות. השם "דקוטה" מקורו בטיפּי סאפּה (Tipi Sapa), שבט אינדיאני שהסתעף משבט הסו. אוכלוסייתן של שתי המדינות יחד מונה 1,459,227 נפש, ושטחן הכולל הוא 383,177 קמ"ר. שיעור צפיפות האוכלוסייה בדקוטות עומד על 3.8 תושבים לקמ"ר. מלבד היותן תת-אזור של רצועת הספר, הדקוטות משתייכות גם למדינות המערב התיכון וחלקן המערבי מהווה חלק מהערבות הגבוהות. אברדין, דקוטה הדרומית. פיר, דקוטה הדרומית. רפיד סיטי, דקוטה הדרומית. סו פולס, דקוטה הצפונית. ביסמרק, דקוטה הצפונית. פארגו, דקוטה הצפונית. גרנד פורקס, דקוטה הצפונית. מפה היסטורית של הדקוטות (באנגלית), באתר של ה-PBS. "Prairie Basin Wetlands of the Dakotas: A Community Profile, USGS Northern Prairie Wildlife Research Center. "Wild Horses in Montana and the Dakotas", Retrieved 4/20/08. "Time Passages, Genealogy of the Dakotas". Retrieved 4/20/08. "Black Gold in the Dakotas", Dakota Voice. April 6, 2008. Retrieved 4/20/08.
ארנון טיברג

ארנון טיברג (9 בפברואר 1944 – 26 בנובמבר 2022) היה דירקטור ישראלי ופעיל בתעשייה הישראלית, מנכ"ל התאחדות התעשיינים בישראל ונשיא ומנכ"ל דלתא גליל תעשיות. נולד בשכונת נווה עוז בפתח תקווה, בן לבלה ויעקב טיברג. למד לתואר ראשון בכלכלה ומדעי המדינה באוניברסיטה העברית בירושלים. בתחילת שנות ה-70 עבד במחלקה הכלכלית של התאחדות התעשיינים ובתחילת 1973 היה הכלכלן של לשכת התיאום של הארגונים הכלכליים. משנת 1978 היה סמנכ"ל התאחדות התעשיינים. בפברואר 1982 החל לכהן כמנכ"ל התאחדות התעשיינים בישראל, תפקיד בו כיהן עד 1990. בתקופה זו לקח חלק בתוכנית הייצוב הכלכלית של 1985, והיה שותף במשא ומתן של ישראל על הסכם אזור סחר חופשי עם ארצות הברית. לאחר מכן כיהן עד 1996 כמנכ"ל "סוכנות מכוניות לים התיכון" יבואנית ומפיצה של מכוניות פיאט, לנצ'יה, אלפא רומיאו וסובארו בישראל, גם כיהן כיו"ר הדיקרטוריון שלה, והמשיך להיות חבר בוועד הפועל של התאחדות התעשיינים. בשנים 1997-2006 היה נשיא ומנכ"ל דלתא גליל תעשיות. כיהן לאורך השנים כדירקטור בחברות שונות, בהן הבנק הבינלאומי, הבורסה לניירות ערך בתל אביב, בנק איגוד, שטראוס-עלית הולדינגס ודלתא גליל תעשיות. כיהן כיו"ר דירקטוריון חברת "תפרון", וכחבר דירקטוריון בחברות "נילית" ו"אי.בי.אי. בית השקעות". בתחום הציבורי שימש כיו"ר דירקטוריון "המשקם", חברה להעסקת עובדים בעלי כושר עבודה מוגבל. בנוסף כיהן כיו"ר ועדת ההשקעות של אוניברסיטת תל אביב וכיו"ר המועדון העסקי-אקדמי של אגודת ידידי האוניברסיטה. טיברג הוא חתן "פרס התעשייה" לשנת 2000. פרס התעשייה לשנת 2011 הוענק לחברת "המשקם" תחת כהונתו כיו"ר דירקטוריון החברה. היה נשוי לדליה, אב לשלושה והתגורר בסביון. נפטר ב-26 בנובמבר 2022 והובא לקבורה בבית הקברות בסביון. צאלה קוטלר, ‏פורטפוליו: ארנון טיברג, באתר גלובס, 3 ביוני 2010 TheMarker Online, ארנון טיברג יחליף את יעקב גלברד בתפקיד יו"ר דירקטוריון תפרון, באתר TheMarker‏, 6 ביולי 2010 התעשיה והפיקוח על המחירים, דבר, 1 במרץ 1972 ישעיהו אביעם, נחתם הסכם תוספת־יוקר ל־73', מעריב, 19 בינואר 1973 יאיר פלדמן, אליאס מקטין יצואו ב-5 מליון דולר, דבר, 12 באוקטובר 1978 התעשיינים מזהירים: חשש לירידה ביצוא ב־1980, מעריב, 3 ביולי 1980 מינויים, דבר, 8 בפברואר 1982 אורי גינוסר, מנכ"ל התאחדות התעשיינים יפרוש מתפקידו בעוד כשלושה חודשים, מעריב, 11 באוקטובר 1989 איך ארנון טיברג הפך פתאום לתעשיין, מעריב, 12 במרץ 1990 ארנון טיברג התמנה כדירקטור בבנק איגוד, מעריב, 8 בינואר 1989
רן כהנא

רן כהנא הוא אלוף-משנה בצה"ל, המשמש כנספח צה"ל בלונדון. בעבר כיהן כקצין אג"ם של הגיס הצפוני, סגן מפקד המרכז הלאומי לאימונים ביבשה. מפקד חטיבת אפרים וגדוד 932 של חטיבת הנח"ל. עם גיוסו לצה"ל בחר לשרת בחטיבת הנח"ל. בנח"ל עבר כהנא מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בנח"ל. בהמשך פיקד על פלוגה, בשנת 2000 כהנא מונה למפקד פלנ"ט נח"ל, ושימש כמפקדו האחרון של מוצב דלעת אותו פינה ופוצץ בעת הנסיגה מלבנון, כהנא שימש בתפקיד מפקד הפלנ"ט עד 2002. באוגוסט 2004 מונה כהנא למפקד גדוד 932 והוביל אותו במהלך במלחמת לבנון השנייה, בין היתר בקרב על הסלוקי, בלחימה בכפר ע'נדוריה כנגד כוחות חזבאללה, ולאחר המלחמה באוגוסט 2006 סיים את תפקידו ולאחר מכן מונה לסמח"ט חטיבת הנח"ל. ב-2008 עד 2009 שירת כסמח"ט חטיבת שומרון, ובין השנים 2009–2011 שימש מפקד בא"ח נח"ל. ב-2011 הועלה כהנא לדרגת אל"ם ושימש כמפקד חטיבת אפרים. ובשלהי שנת 2011 הותקף כהנא על ידי פעילי ימין קיצוני אשר פרצו לבסיס החטיבה ויידו אבנים לעברו ולעבר קצינים שבפיקודו. באוקטובר 2013 סיים את תפקידו ומונה לסגן מפקד המרכז הלאומי לאימונים ביבשה. ב-2014 מונה לקצין אג"ם של הגיס הצפוני. בשנת 2016 מונה לנספח צה"ל בלונדון. אהרן לפידות‏, כאוס באימונים, קל בקרב, באתר וואלה, 25 בפברואר 2011 נתיב נחמני ותומר לוי, נשות קצינים שהותקפו: "לא נתפס שזה יהודים", באתר nrg‏, 13 בדצמבר 2011. נועה הורוויץ, עיתון במחנה, בעיניים פקוחות, באתר צה"ל (דרך ארכיון האינטרנט), 15 ביולי 2011. אביחי בקר, "אחרונים על הרכס", הארץ, ‏ 16.06.2000, כפי שהועלה באתר פרש. גילי כהן, 15 שנה לאחר הנסיגה מלבנון: משרד הביטחון מפרסם תיעוד של פיצוץ מוצב הבופור, באתר הארץ, 20 במאי 2015. אהרן לפידות‏, כאוס באימונים, קל בקרב, באתר וואלה, 25 בפברואר 2011 נועה הורוויץ, בעיניים פקוחות – חמש שנים למלחמת לבנון השנייה, במחנה, ‏ 15.07.2011, כפי שהועלה באתר חטיבת הנח"ל. מערכת אתר צה"ל, מח"ט אפרים: נמשיך במשימתנו להגנת היישובים ביהודה ושומרון, באתר צה"ל (דרך ארכיון האינטרנט), 14 בדצמבר 2011. דנה פטרוב, אתר צה"ל, אל“ם גיא ברגר מונה למפקד חטמ“ר אפרים, באתר צה"ל (דרך ארכיון האינטרנט), 18 באוקטובר 2013.
קיראון

קיראון היא שכונה בקריית אונו, שהוקמה בראשית שנות ה-60 של המאה ה-20. השכונה הוקמה על ידי חברת "קיראון" בה היו שותפים חברת יאמיקו של משקיעים מדרום אמריקה והבנק לסחר חוץ של משקיעים משווייץ. בשנת 1967 רכשה חברת כלל את חלקה של חברת יאמיקו בחברת קיראון. השכונה הוקמה על שטח של 1400 דונם שנחכרו ממינהל מקרקעי ישראל. השכונה תוכננה לכלל כ-2000 דירות בבניינים של 4-5 קומות. עד נובמבר 1963 נמכרו בשכונה כ-750 דירות. באוגוסט 1964 נמכרו כבר 1300 דירות ו-100 משפחות ראשונות נכנסו להתגורר בשכונה. 320 דירות ב-11 בניינים בשכונה נכללו בשכונה לשיכון אנשי צבא קבע בשכונה. באפריל 1966 עברה המשפחה האלף לשכונה. בשנת 1971 פלשו חסרי דיור מקריית אונו לדירות בקיראון שנבנו עבור עולים חדשים. מדיה וקבצים בנושא קיראון בוויקישיתוף קיראון (קריית אונו, ישראל), דף שער בספרייה הלאומית כלל רכשה מחצית ממניות "קיראון", דבר, 2 במרץ 1967 600 דירות השנה בעיר הגנים קיראון, דבר, 7 במאי 1963 כ-750 דירות נמכרו בקיראון, דבר, 14 בנובמבר 1963 85% מדירות קיראון נמכרו עד סוף 1000 - 1964 משפחות השתכנו, חרות, 5 באוגוסט 1964 שיכון קבע - לאנשי צבא קבע, מעריב, 24 במאי 1965 משפחת האלף עוברת לקיראון, דבר, 29 באפריל 1966 מנחם שמואל, הפולשים בקיראון פינו הדירות - הובטחה פגישה במשרד השיכון, מעריב, 16 ביוני 1971
אוטודסק

אוטודסק (באנגלית: Autodesk) הוא תאגיד אמריקני המייצר תוכנות בהן נעשה שימוש בתעשיות האדריכלות, ההנדסה, הבנייה, הייצור, התקשורת והבידור. מטה החברה ממוקם בעיר סן רפאל שבקליפורניה. לחברה ישנם מרכזי פיתוח במקומות נוספים ברחבי העולם, ביניהם מרכז מחקר ופיתוח בישראל הממוקם במגדל רוטשילד 22. החברה נוסדה ב-1982 על ידי ג'ון ווקר ו-12 מייסדים נוספים אשר יצרו בשיתוף פעולה את אחת הגרסאות הראשונות של התוכנה אוטוקאד, תוכנת CAD (תכנון בעזרת מחשב) המשמשת אדריכלים, מהנדסים ומעצבי בניין לצורך יצירת סקיצות ראשוניות, עיצוב, ומידול מבנים. התוכנות אותן ייצרה החברה לאורך השנים משמשות אנשי מקצוע בתחומים רבים. בין היתר השתמשו בה לצורך תכנון מבנה מגדל החירות ובתהליך תכנון המכוניות החשמליות של טסלה. התאגיד ידוע במיוחד בזכות תוכנת אוטוקאד, אך לאורך השנים פיתח בנוסף לכך מגוון רחב של תוכנות לתכנון, הנדסה ובידור, כמו גם שורה של תוכנות לשוק הצרכנים, בהן Sketchbook, Homestyler, ו-Pixlr. תוכנות אוטודסק לעיצוב אב-טיפוסים, בהן Inventor, ו-Autodesk Product Design Suite, משמשות את תעשיית הייצור לצפייה, סימולציה וניתוח ביצועים תוך שימוש במודל דיגיטלי. תוכנת Revit עבור BIM מאפשרת למשתמשים לחקור את התכנון, הבנייה והניהול של בניין לפני בנייתו. מחלקת הבידור והמדיה של אוטודסק מתמחה בפיתוח תוכנות ליצירת אפקטים חזותיים, תוכנות לעריכת אנימציות, פיתוח משחקי וידאו, ועיצוב להדמיה. אוטודסק מאיה היא תוכנת אנימציית תלת-מימד המשמשת את תעשיית הסרטים ומשחקי המחשב. ב-2009 רכשה את חברת הסטארט-אפ ויז'ואל טאו שייסד יונתן סרוסי ושהפך מאז למרכז המחקר והפיתוח שלה בישראל. ב-2012 רכשה את Imagine Web שעסקה בפיתוח האפליקציה CMyCasa. ב-2013 אוטודסק רכשה את For-Each חברת שירותי פיתוח אפליקציות למובייל. ב-2014 רכשה את חברת PurpleBit העוסקת בתחום מחשוב ענן ופיתוח אפליקציות ווב. המרכז של אוטודסק בישראל עוסק בעיקר בפיתוח תוכנות בתחום האינטרנט והמובייל ובתחום הדפוס בתלת מימד. מדיה וקבצים בנושא אוטודסק בוויקישיתוף אתר האינטרנט הרשמי של אוטודסק אוטודסק ישראל אוטודסק, ברשת החברתית אקס (טוויטר) מידע עסקי על חברת אוטודסק באתרים Yahoo! Finance • MarketWatch • CNN Money • Bloomberg Business (באנגלית) אוטודסק, בגוגל פיננסים aecmag.com Tesla shows off sedan at Autodesk gallery - San Francisco Business Times
טיימיר

טיימיר (ברוסית: Таймыр) האם התכוונתם ל... גאוגרפיה: חצי האי טיימיר – חצי אי גדול בין ים קארה מצפון-מערב לבין ים לאפטב ממזרח, השוכן בצפון מחוז קרסנויארסק שברוסיה (לחצו לצפייה במפה ) מצר טיימיר – מצר ים בים קארה ברוסיה בין חצי האי טיימיר מדרומו לבין האי טיימיר מצפונו האי טיימיר – אי לא מיושב גדול בים קארה בסמוך לחופו הצפון-מערבי של חצי האי טיימיר נהר טיימיר (או טיימירה; Таймыра) – נהר באורך של כ-840 קילומטרים המורכב מ"טיימיר עליון" (Верхняя Таймыра) ו"טיימיר תחתון" (Нижняя Таймыра שמקורותיו באגם טיימיר), הזורם בחצי האי טיימיר שברוסיה ונשפך למפרץ טיימיר (לחצו לצפייה במפה ) מפרץ טיימיר – מפרץ בים קארה לחופו הצפוני של חצי האי טיימיר אגם טיימיר – אגם השוכן במרכזו של חצי האי טיימיר, בחלקו הצפוני של מחוז קרסנויארסק שברוסיה, בשטחה של שמורת טיימיר שמורת טיימיר (Таймырский заповедник) – שמורת טבע מהגדולות בשמורות הטבע ברוסיה, השוכנת בצפון מחוז קרסנויארסק, בחצי האי טיימיר מאלי טיימיר (Малый Таймыр) – אי בים לאפטב הממוקם דרום-מזרחית לארכיפלג סברניה זמליה (Се́верная Земля́) וצפון-מזרחית לחצי האי טיימיר (לחצו לצפייה במפה ) ספינות: טיימיר (שוברת קרח) – שוברת קרח שנבנתה בסנקט פטרבורג עבור הצי הרוסי הקיסרי בשנת 1909 טיימיר (שוברת קרח גרעינית) – שוברת קרח גרעינית שנבנתה בשנת 1989 בפינלנד עבור ברית המועצות. אחותה התאומה של וייגאץ' אחר: טיימיר (חברת תעופה) – חברת תעופה שבסיסה בנורילסק, רוסיה. מופעלת תחת המותג "Nordstar Airlines" טיימיר (עיתון) ראיון דולגאנו-ננץ של טיימיר (Таймырский Долгано-Ненецкий район) – ראיון אדמיניסטרטיבי ומוניציפלי של מחוז קרסנויארסק ברוסיה (עד 2007 נקרא המחוז האוטונומי של טיימיר)
גלעד רמות

גלעד רמות (נולד בשנת 1950) הוא תת-אלוף במילואים בצה"ל, שירת כראש כוחות הנ"מ בחיל האוויר. רמות התגייס לצה"ל בשנת 1968. שירת במערך טילי ההוק כעוזר בקר, לאחר קורס קצינים שירת כקצין, מפקד סוללה וסגן מפקד גדוד הוק. לאחר מכן פיקד על קורס קציני נ"מ, היה סגן מפקד אגד נ"מ וקצין אג"ם במפקדת כוחות הנ"מ. כאלוף-משנה פיקד על אגד נ"מ ובשנים 1992 עד 1993 פיקד על בית הספר לנ"מ. בסיום תפקידו היה אחראי על פרויקט העברת בית הספר מהרצליה לצפון הנגב. בשנת 1994 קודם לדרגת תת-אלוף ומונה למפקד כוחות הנ"מ כיהן בתפקיד עד 1998. בתקופת כהונתו הפך הנ"מ למערך הלחימה השני בצה"ל ששילב בתוכו נשים, לאחר קורס טיס. לאחר שחרורו, מכהן במספר תפקידים בקבוצת אינטרגאמא, בהם כמנכ"ל חברת "דל-תה ציוד הנדסי" העוסקת בתחום הציוד הביטחוני, נשיא דל-תה מערכות, נציגת חברת ריית'יאון בישראל, יו"ר חברת ג'נרל מהנדסים משנת 2004 ומאפריל 2001 ועד מאי 2011 כיו"ר חברת אר.אר מדיה, בתקופתו הונפקה החברה בנאסד"ק.. רמות בוגר תואר ראשון במדעי החברה מאוניברסיטת בר-אילן, ותואר שני במנהל מן המכללה הגבוהה ללוחמה אווירית (École de l'air) בצרפת. תא"ל (במיל.) גלעד רמות באתר עמותת עיט עומרי כהן, אר.אר.סאט גייסה 45 מיליון דולר בבורסת נאסד"ק לפי שווי של 208 מיליון דולר, באתר הארץ, 1 בנובמבר 2006
גרינג (פירושונים)

גרינג (בגרמנית: Göring או Goering) הוא שם משפחה ממקור גרמני. האם התכוונתם ל... אלברט גרינג – מהנדס מכונות ואיש עסקים. ממתנגדי הנאצים ואחיו הצעיר של הרמן גרינג אמי גרינג – שחקנית גרמנייה, אשתו השנייה של הרמן גרינג הרמן גרינג – מראשי המשטר הנאצי טד גרינג (אנ') – שחקן אמריקאי קארל גרינג – שחמטאי גרמני גרינגו
גיא ברגר

גיא ברגר (נולד בשנת 1976) הוא קצין צה"ל במילואים בדרגת אלוף-משנה. שימש מפקד מחוז צפון בפיקוד העורף, סגן מפקד עוצבת האש, קצין אג"ם של מפקדת העומק, מפקד חטיבת אפרים, מפקד בא"ח צנחנים ומפקד גדוד 202. ברגר נולד וגדל בחיפה ולמד בבית הספר הריאלי בחיפה. התגייס לצה"ל בשנת 1994, התנדב לצנחנים ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 101 ושימש כמפקד מחלקה. לאחר מכן מונה לסגן מפקד פלוגה ובהמשך שימש כמפקד פלוגת החוד בגדוד 101. לאחר מכן מונה למפקד פלגת לוחמים ביחידת מגלן. בשנת 2004 מונה למפקד סיירת צנחנים ובין השנים 2004–2005 הוביל אותה בלחימה כנגד הטרור הפלסטיני באינתיפאדה השנייה. לאחר תפקיד זה, שימש כמפקד מחזור בבא"ח צנחנים. בספטמבר 2008 הועלה לדרגת סא"ל ומונה לראש ענף חי"ר בחטיבת ביסלמ"ח, ושימש בתפקיד בין היתר במבצע עופרת יצוקה, את תפקידו סיים ביוני 2009. ב-15 ביולי 2009 מונה למפקד גדוד 202, והוביל אותו בין היתר בפעילות מבצעית ברצועת עזה, בתפקיד זה שירת עד אפריל 2011. ב-2011 מונה למפקד בא"ח צנחנים ושירת בתפקיד זה בין השנים 2011–2013 ב-18 באוקטובר 2013 הועלה לדרגת אל"ם ומונה למפקד חטיבת אפרים, ושימש בתפקיד עד 19 באוגוסט 2015. לאחר מכן היה חניך במכללה לביטחון לאומי במחזור מ"ג (2016-2015). בהמשך מונה לקצין אג"ם של מפקדת העומק בין השנים 2016–2018. בשנת 2018 מונה לסגן מפקד עוצבת האש, ושימש בתפקיד עד שנת 2019. ב-4 בספטמבר 2019 מונה למפקד מחוז צפון בפיקוד העורף, תפקיד אותו מילא עד 5 בספטמבר 2021. בגמר התפקיד פרש מצה"ל. ברגר בעל תואר ראשון בהנדסת תעשייה וניהול ובעל תואר שני בביטחון ישראל, הוא נשוי לסיון ואב לארבעה. פלורית שויחט, מפקדי חטיבת הצנחנים השלימו השתלמות חטיבתית: "נערכים למלחמה", באתר צה"ל (דרך ארכיון האינטרנט), 21 בדצמבר 2011 קדימה הסתער: צפו בשבוע המלחמה של הצנחנים, באתר ‏מאקו‏, 1 ביולי 2013 דנה פטרוב, אל"ם גיא ברגר מונה למפקד חטמ"ר אפרים, באתר צה"ל (דרך ארכיון האינטרנט), 18 באוקטובר 2013 אורי טל וגילי כהן, אמצעי הלחימה החדשים בזרוע היבשה - הוטמעו במהירות והשיגו תוצאות מרשימות, אתר צה"ל, 21 בינואר 2009, כפי שהועלה באתר עמותת "יד לשריון" אופיר ששון, ראש בראש, ביטאון ביבשה, גיליון 20, יולי 2012 אמיר בוחבוט‏, איך השפיע צוק איתן על הגדה?, באתר וואלה, 15 בינואר 2015 אור הלר, ‏"יש אווירה של אלימות אבל לא חזרנו עשר שנים אחורה", באתר "IsraelDefense‏", 18 בפברואר 2015 יואב זיתון, המסע הקפוא לכומתה האדומה: "הכנה למלחמה", באתר ynet, 20 בפברואר 2012 נועה בן אהרון, מג"ד חדש לגדוד 202 של חטיבת הצנחנים, אתר מז"י, 15 ביולי 2009 גיא ברגר - 2004-2005, באתר של סיירת צנחנים ענבל תמיר, זיכרון משותף: המפקד שנותר קרוב למשפחת חיילו שנפל, גלי צה"ל, 22 באפריל 2015 נאום מפקד חטיבת הצנחנים, אל"מ הרצי הלוי בטקס ההשבעה של מחזור אוגוסט 07, באתר צה"ל (דרך ארכיון האינטרנט) נועה בן אהרון, עצירת רענון, ביטאון ביבשה, גיליון 9, אפריל 2009 אמיר בוחבוט, צבא שמיים: הצנחנים חזרו ל"צניחה מבצעית", באתר nrg‏, 21 בדצמבר 2009 גילי כהן, הובא למנוחות סמ"ר נדב רוטברג שנהרג מאש צה"ל בעזה, באתר הארץ, 9 בינואר 2011 אמיר בוחבוט‏, מי ניצח באולימפיאדת הלוחמים הראשונה בצה"ל?, באתר וואלה, 7 בינואר 2012 דנה פטרוב, אל"ם גיא ברגר מונה למפקד חטמ"ר אפרים, באתר צה"ל (דרך ארכיון האינטרנט), 18 באוקטובר 2013 שורת מינויים בדרגות אל"ם וסא"ל; תקן מפקד יהל"ם הועלה מסא"ל לאל"ם, באתר צה"ל (דרך ארכיון האינטרנט), 19 בינואר 2015 אלוף-משנה גיא ברגר נכנס לתפקידו כמפקד מחוז צפון בפיקוד העורף, "חדש בגליל", 4 בספטמבר 2019